സംഭരണികള് തുറന്നു, പന്പയിലെ ജലനിരപ്പ് നിരീക്ഷണ വിധേയം പത്തനംതിട്ട: കേരളത്തിലെ ഏറ്റവും വലിയ രണ്ടാമത്തെ ജലവൈദ്യുത പദ്ധതിയായ ശബരിഗിരിയുടെ സംഭരണികള് നിറയുന്ന സാഹചര്യത്തില് നിയന്ത്രണ വിധേയമായി വെള്ളം തുറന്നുവിട്ടു തുടങ്ങി. ഇതോടെ പന്പയിലെ ജലനിരപ്പ് നിരീക്ഷണ വിധേയമാക്കി. കക്കി ആനത്തോടിന്റെ രണ്ട് ഷട്ടറുകള് ഇന്നലെ രാവിലെ തുറന്നിരുന്നു. രണ്ടാം നന്പര് ഷട്ടര് രാവിലെ 11നും മൂന്നാം നന്പര് ഷട്ടര് 11.15നുമാണ് ഉയര്ത്തിയത്. 30 സെന്റി മീറ്റര് വീതമാണ് രണ്ട് ഷട്ടറുകളും ഉയര്ത്തിയിട്ടുള്ളത്. 100 മുതല് 200 ക്യു എംസി വീതം ജലമാണ് പുറത്തേക്കു വിട്ടത്. പന്പ സംഭരണിയിലെ രണ്ട് ഷട്ടറുകള് ഇന്നു പുലര്ച്ചെ തുറക്കുമെന്നും അറിയിപ്പുണ്ട്.ഇന്നലെ രാവിലെ പത്തനംതിട്ടയില് മന്ത്രിമാരായ കെ. രാജന്റെയും വീണാ ജോര്ജിന്റെയും നേതൃത്വത്തില് അവലോകനയോഗം ചേര്ന്ന് ഡാം തുറക്കലുമായി ബന്ധപ്പെട്ട സ്ഥിതിഗതികള് വിലയിരുത്തി. ഇതേസമയം തിരുവനന്തപുരത്ത് മുഖ്യമന്ത്രിയുമായി വീഡിയോ കോണ്ഫറന്സിലൂടെയും ചര്ച്ച നടന്നിരുന്നു. സംഭരണി തുറക്കുന്നതുമായി ബന്ധപ്പെട്ട് ആശങ്കയ്ക്ക് വഴിയില്ലെന്ന് മന്ത്രിമാര് പറഞ്ഞു. മഴയേ തുടര്ന്ന് പന്പയില് ഉയര്ന്നിരുന്ന ജലനിരപ്പ് താഴ്ന്നു തുടങ്ങിയിട്ടുണ്ട്. കക്കി ആനത്തോട് സംഭരണിയില് നിന്നുള്ള വെള്ളം എത്തുന്പോള് പരമാവധി 15 സെന്റിമീറ്റര് കൂടി ജലനിരപ്പ് ഉയരാമെന്നാണ് വിലയിരുത്തല്. സംഭരണശേഷിയുടെ 94 ശതമാനമാണ് സംഭരണിയിലെ ജലനിരപ്പ്. 2018ലെ പ്രളയത്തിനുശേഷം ദുരന്ത നിവാരണ അഥോറിറ്റിയുടെ മുന്നറിയിപ്പ് പ്രകാരം റെഡ്അലര്ട്ട് നല്കേണ്ട പരിധിയിലെത്തിയിരുന്നു. മഴ നാളെ മുതല് ശക്തമാകുമെന്ന മുന്നറിയിപ്പും പരിഗണിച്ചാണ് ഷട്ടറുകള് തുറക്കാന് തീരുമാനിച്ചതെന്നും മന്ത്രിമാര് പറഞ്ഞു.പത്തനംതിട്ട, ആലപ്പുഴ ജില്ലകളിലായി 12 പഞ്ചായത്തുകളില് ആവശ്യമായ മുന്നൊരുക്കങ്ങള് നടത്തിയിട്ടുണ്ട്.